מיכאל הרצוג

מיכאל (מייק) הרצוג (נולד ב-15 ביולי 1952) הוא שגריר ישראל בארצות הברית. הרצוג הוא קצין צה"ל במילואים בדרגת תת-אלוף ושימש כחוקר בתחום יחסי ישראל והמזרח התיכון.

== ביוגרפיה ==
הרצוג למד בישיבת מרכז הרב אצל הרב צבי יהודה הכהן קוק<ref></ref>. עם גיוסו לצה"ל עבר הכשרה כלוחם חי"ר ולחם במלחמת יום הכיפורים בחזית הדרום. ב-1974 הצטרף לחיל המודיעין בו שירת עד שנת 1994, אז סיים את תפקידו כראש זירה בחטיבת המחקר. בתוך כך, השתתף הרצוג בשיחות השלום של ישראל עם הפלסטינים, הסורים והירדנים מאז 1993.

בתפקידיו האחרונים בצה"ל היה ראש החטיבה האסטרטגית באגף התכנון, המזכיר הצבאי לשר הביטחון שאול מופז, ראש המטה של שר הביטחון עמיר פרץ וראש מטה שר הביטחון אהוד ברק. בתקופה שבין מאי 2009 למרץ 2010 שימש כשליח מיוחד של ראש הממשלה ושר הביטחון במאמצים להניע את התהליך המדיני. לאחר שלא קודם לדרגת אלוף, פרש מצה"ל בשנת 2010.

הרצוג היה חבר בצוות שניהל את המשא ומתן עם סוריה בין דצמבר 2010 למרץ 2011. המגעים היו עקיפים ונוהלו על ידי השליחים האמריקאים דניס רוס ופרדריק הוף שהעבירו מסרים בין הצדדים, עד שהמגעים פסקו עם פרוץ מלחמת האזרחים בסוריה. בנוסף היה חלק מערוץ חשאי בשנתיים שקדמו לשיחות השלום בין ישראל לפלסטינים בתיווך ג'ון קרי.

החל משלהי העשור השני של המאה ה-21, הרצוג היה עמית בכיר במכון למדיניות העם היהודי (The Jewish People Policy Institute - JPPI) ומשמש גם כעמית מחקר במכון וושינגטון למדיניות המזרח התיכון. באוגוסט 2021 הודיע ראש ממשלת ישראל נפתלי בנט על מינויו של הרצוג לשגריר ישראל בארצות הברית. הרצוג נכנס לתפקידו בנובמבר 2021 והחליף את גלעד ארדן. הוא השגריר הרביעי במשפחתו, לאחר אביו ושני דודיו.

הרצוג הוא בעל תואר ראשון מהאוניברסיטה העברית בירושלים, תואר שני מאוניברסיטת חיפה ובוגר המכללה לביטחון לאומי.

===משפחתו ===
נשוי לעו"ד שירין הרצוג ולהם שני ילדים.

אביו חיים הרצוג היה הנשיא השישי של מדינת ישראל. אמו אורה הרצוג לבית אמב"ש, הייתה אשת חברה ומייסדת המועצה לישראל יפה. סבו היה הרב יצחק אייזיק הלוי הרצוג, הרב הראשי האשכנזי לישראל בעת הקמת המדינה, וסבתו, שרה הרצוג. דודו הוא אבא אבן שהיה שר החוץ. דוד נוסף הוא ד"ר יעקב הרצוג - לשעבר מנכ"ל משרד ראש הממשלה.

אחיו הם יואל הרצוג, יצחק הרצוג, נשיא מדינת ישראל, ואחותו היא ד"ר רונית הרצוג, פסיכולוגית קלינית.

[[ראובן ריבלין נשיא מדינת ישראל במפגש עם זוכה "פרס חיים הרצוג", המשנה לנשיאת בית המשפט העליון לשעבר אליקים רובינשטיין בתמונה: מימין לשמאל – מיכאל (מייק) הרצוג, ראובן ריבלין, אליקים רובינשטיין, יו"ר הסוכנות היהודית יצחק (בוז'י) הרצוג ורעייתו של אליקים רובינשטיין, מרים, 2018]]
מיכאל הרצוג מדבר בפני חבר הנאמנים של הסוכנות היהודית

==קישורים חיצוניים==

* [https://web.archive.org/web/20131005042341/http://jppi.org.il/he/Researcher/?u=14 תא"ל (מיל.) מיכאל (מייק) הרצוג], באתר המכון למדיניות העם היהודי
* [http://www.washingtoninstitute.org/experts/view/herzog-michael#bio Michael Herzog] באתר Washington Institute for Near East Policy

===ממאמריו===
* [https://web.archive.org/web/20200222224130if_/http://maarachot.idf.il/PDF/FILES/8/109118.pdf "פרשת המרגלים" בהיבט מודיעיני], "מערכות" 280-279 יוני 1981
* 
* 
* 
* [http://jppi.org.il/uploads/michael_herzog-Dont_Underestimate_the_Delegitimization_of_Israel.pdf Don't Underestimate the Delegitimization of Israel], JPPI
* [http://www.washingtoninstitute.org/policy-analysis/view/iranian-public-opinion-on-the-nuclear-program-a-potential-asset-for-the-int Iranian Public Opinion on the Nuclear Program: A Potential Asset for the International Community], יוני 2006
* 
* 

==הערות שוליים==

קטגוריה:שגרירי ישראל בארצות הברית
קטגוריה:חיילי חיל הרגלים במלחמת יום הכיפורים
מיכאל הרצוג
קטגוריה:חיילי אגף המודיעין
קטגוריה:מזכירים צבאיים של שר הביטחון
קטגוריה:תתי-אלופים בצה"ל
קטגוריה:ראשי החטיבה האסטרטגית
קטגוריה:בוגרי האוניברסיטה העברית בירושלים
קטגוריה:בוגרי המכללה לביטחון לאומי
קטגוריה:ילדי נשיאי ישראל
קטגוריה:צהלה: אישים
קטגוריה:בוגרי ישיבת מרכז הרב
קטגוריה:ישראלים שנולדו ב-1952